  Анжелика Тихонова корреспондент «Росагролизинг» фермеръёслы нимысьтыз куронъёсъя гурт возёс техника вуттоз. Со сярысь Удмуртиысь Гурт возёсъя но сиён-юонъя министерстволэн «ВКонтакте» мерлыко вотэсысь огиназ ивортэмын. Компания но Крестьян (фермер) возёсъёслэн но гурт возёсъёслэн ассоциацизы (АККОР) куспазы тупанкыл гожтӥзы. Солы луыса фермеръёслы «Лизинг для АККОР» нимысьтыз программа чакламын. «Лизинг для АККОР» программа улсын аграрийёс пӧлын тужгес вӧлмемез льготая лизинг басьтонлы – техникаез выльдонлы - нимысьтыз куронъёс кылдытэмын луозы. Ассоциацилэн ёзчиосыз понна нулевой аванс асветлӥсь техникалы сяна, думиськись, ошиськись техника вылэ но вӧлме, нош ёзчилэн куриськонэзъя коньдон висъянлэн тужгес ичиез быдӟалаез кык поллэсь трослы кулэстэмын но 400 сюрс манет луэ Удмуртиысь Гурт возёсъя но сиён-юонъя министерстволэн пресс-службаезЛизинглы куриськонъёсты мылкыд карисьёс ассоциация пыр сёто. Со лизингъя огкыл гожтыны луонлыкъёссэс чакла, фермеръёслы кулэ луись ужкагазъёс люканы юрттэ, озьы ик гурт возёс удыслы вузъёс поттӥсьёсын огкыл гожтон сярысь ходатайство лэсьтэ. Тодэ вайытом, Удмуртиын выль тысё юэз будэтыны малпало. Тегъёс: Удмуртия гуртвозёс фермеръёс техника гуртвозёсъяминистерство  